|  |  |
| --- | --- |
| AFGØRELSE |  |

|  |
| --- |
|  |
| afDELING FOR bYG, lAND OG mILJØ |
| vordingborg.dk |

**§ 16b tilladelse til fasanhold**

Skallerupvej 6, 4760 Vordingborg

Matr.nr. 6E og 6D, SKALLERUP BY, UDBY

Den 3. december 2018

Sags nr. 18/24401

Julie Birk Christiansen Telefon: 55 36 24 77

juch@vordingborg.dk

## Stamoplysninger

Virksomhedens placering Skallerupvej 6, 4760 Vordingborg

Virksomhedens art Landbrug med fasanopdræt

Matr. Nr. 6E og 6D

Ejerlav Skallerup By, Udby

Ejendomsnummer 3900021013

Ansøgningsskema 205342

Godkendelsesdato 3. december 2018

Tilsynsmyndighed Vordingborg Kommune

## Resume

Centrovice ved Lykke Pilegaard har på vegne af ejer ansøgt om miljøtilladelse efter husdyrlovens § 16b til fasan opdræt på ejendommen Skallerupvej 6, 4760 Vordingborg.

Ejendommen har indtil nu været betragtet som en hobbydyrehold, da der har været sæsonmæssig produktion af årligt 12 000 fasaner som har været anslået til at være under 3 dyreenheder. Den nye husdyrregulering giver ikke mulighed for at betragte sæsonproduktioner som hobby og da produktionsarealet er over 100 m2 har dette udløst tilladelspligt efter husdyrlovens §16b uden BAT da ammoniakemissionen er under 750 kg N /år.

Der tillades anvendelse af 2 bygninger til fasanopdrættet. Bygning 1 en tidligere minkhal og bygning 2 en ladebygning fra 2017, udover bygningerne, er der tilhørende volierer, som sidestilles med en fold og nedtages efter endt produktion. Produktionsarealet (nyttearealet) er samlet i de 2 bygninger på 1032 m2 Æggene købes ind og udruges i rugemaskine på ejendommen, hvorefter kyllingerne sælges 6 uger senere. Driften er ikke betinget af en bestemt sælger af æg eller køber af kyllinger, ejendommen er dermed ikke teknisk, forurenings- eller driftsmæssigt forbundet med andre. Med denne tilladelse vil produktionen fremadrettet blive reguleret efter produktionsarealet, og ikke efter antallet af dyr. Det vil sige, at så længe ansøger ikke ændrer i dyretyperne tilladt fra den valgte flexgruppe kan der indsættes så mange dyr i de enkelte stalde som dyrevelfærdsreglerne giver mulighed for. Det skyldes, at godkendelsen meddeles til størrelsen af stalden, hvor man har taget udgangspunkt i worse case for ammoniak og lugt.

# Indholdsfortegnelse

[1.1 Stamoplysninger 2](#_Toc531332873)

[1.2 Resume 2](#_Toc531332874)

[2. Indholdsfortegnelse 3](#_Toc531332875)

[3. Generelle forhold 5](#_Toc531332876)

[3.1 Høring 5](#_Toc531332877)

[3.2 Gyldighed, retsbeskyttelse og revurdering meddelelsespligt og øvrige forhold 5](#_Toc531332878)

[3.2.1 Afgørelsen er sendt til 5](#_Toc531332879)

[3.2.2 Kopi af afgørelsen er sendt til: 5](#_Toc531332880)

[3.2.3 Interessenter der er klageberettiget ved lov 6](#_Toc531332881)

[3.2.4 Naboer (matrikulære) 6](#_Toc531332882)

[3.2.5 Lovgrundlag 6](#_Toc531332883)

[3.2.6 Klagevejledning og offentliggørelse 6](#_Toc531332884)

[3.2.7 Civilt søgsmål 7](#_Toc531332885)

[3.2.8 Hvad skal der videre ske 7](#_Toc531332886)

[3.2.9 Klageberettiget 7](#_Toc531332887)

[3.2.10 Udnyttelse af tilladelsen på trods af klage 7](#_Toc531332888)

[4. Husdyrbrugets beliggenhed og planmæssige forhold 8](#_Toc531332889)

[4.1 Generelle afstandskrav 8](#_Toc531332890)

[4.2 Landskabelige hensyn 9](#_Toc531332891)

[5. Husdyrhold og staldindretning 9](#_Toc531332892)

[5.1 Husdyrbrugets anlæg 9](#_Toc531332893)

[5.2 Gødningsopbevaring 10](#_Toc531332894)

[5.3 Ventilation 11](#_Toc531332895)

[6. Forbrug 11](#_Toc531332896)

[6.1 Energi, vand og dieselforbrug 11](#_Toc531332897)

[6.2 Restvand/ Spildevand 11](#_Toc531332898)

[6.3 Affald og kemikalier 11](#_Toc531332900)

[6.4 Foder og vanding 11](#_Toc531332901)

[7. Forurening og gener fra husdyrbruget 12](#_Toc531332902)

[7.1 Lugt 12](#_Toc531332903)

[7.2 Støj 13](#_Toc531332904)

[7.3 Transport 14](#_Toc531332905)

[7.4 Lys 14](#_Toc531332906)

[7.5 Skadedyr 14](#_Toc531332907)

[7.6 Støv 15](#_Toc531332908)

[8. Ammoniak og BAT og natur 15](#_Toc531332909)

[8.1 BAT emissionskrav for ammoniak fra stalde 15](#_Toc531332910)

[8.2 påvirkning af natur fra anlægget 15](#_Toc531332911)

[9. Husdyrbrugets ophør 16](#_Toc531332912)

[10. Bilag 1 – Vilkårsliste 17](#_Toc531332913)

[11. Bilag 2 – Situationsplan over ejendommen 19](#_Toc531332914)

# Generelle forhold

Vordingborg Kommune modtog den 14. september 2018 en ansøgning om tilladelse til at udvide staldarealet til fasaner via husdyrgodkendelse.dk. Ansøgning er udarbejdet med flexgruppen slagtekyllinger, som dækker konventionelle slagtekyllinger og økologiske kyllinger, dette skyldes at fasaner ikke fremgår af Husdyrgodkendelse.dk, og derfor vælges den dyretype og staldsystem som minder mest om.

## Høring

Matrikulære naboer samt Lundby lokalråd er orienteret om ansøgning om tilladelse ved tilsendelse af udkastet. Der er ikke yderligere ejendomme end de matrikulære inden for lugtkonsekvensområdet, så derfor har ingen yderligere haft afgørelsen i høring. Der har været 14 dage til at fremkomme med bemærkninger. Ejendomme hvortil udkastet har været fremsendt fremgår af afsnit 3.2.4. Der er ikke indsendt bemærkninger i forbindelse med orienteringen.

## Gyldighed, retsbeskyttelse og revurdering meddelelsespligt og øvrige forhold

Afgørelsen omfatter alene forholdet til Husdyrloven. Øvrige tilladelser eller afgørelser efter anden lovgivning herunder Spildevandsbekendtgørelsen, Naturbeskyttelsesloven, Randzoneloven eller Byggeloven skal ansøges og behandles særskilt ved den relevante myndighed.

Hvis der foretages ændringer på landbrugsbedriften, som er omfattet af godkendelse- eller anmeldepligt skal Vordingborg Kommune orienteres.

Denne miljøgodkendelse er omfattet af 8 års retsbeskyttelse. Dato for retsbeskyttelsens udløb er 3. december 2026. Kommunen kan dog i særlige tilfælde meddele forbud eller påbud før der er forløbet 8 år, jf. § 40, stk. 2 i husdyrloven.

Godkendelsen bortfalder, hvis den ikke er udnyttet senest 6 år fra den er meddelt. Hvis en del af godkendelsen ikke er udnyttet, bortfalder denne del af godkendelsen.

Følgende sagsakter er indgået i sagen:

* Ansøgning om miljøgodkendelse skema 205342 seneste version nr. 2.
* Følgebrev af 14-09-2018
* Supplerende svar til 16b ansøgning på Skallerupvej 6 af 05-10-2018
* Bilag\_Produktionsareal\_Skallerupvej 6 af mail 05-10-2018
* Ansøgers kommentar til 16b tilladelse af mail 06-11-2018

### Afgørelsen er sendt til

Ansøger, Skallerupvej 6, 4760 Vordingborg

### Kopi af afgørelsen er sendt til:

Centrovicev/ Lykke Pilegaarde, LYP@centrovice.dk

### Interessenter der er klageberettiget ved lov

Danmarks Naturfredningsforening, Masnedøgade 20, 2100 Kbh. K. [dnvordingborg-sager@dn.dk](mailto:dnvordingborg-sager@dn.dk)

Miljøstyrelsen, Strandgade 29, 1401 København K. [mst@mst.dk](mailto:mst@mst.dk)

Det Økologiske Råd, Blegdamsvej 4B, 2200 København N, [husdyr@ecocouncil.dk](mailto:husdyr@ecocouncil.dk)

Danmarks Fiskeriforening, Nordensvej 3, 7000 Fredericia, [mail@dkfisk.dk](mailto:mail@dkfisk.dk)

Ferskvandsfiskeriforeningen, Vormstrupvej 2, 7540 Haderup, [nb@ferskvandsfiskeriforeningen.dk](mailto:nb@ferskvandsfiskeriforeningen.dk)

Danmarks Sportsfiskerforbund, Skyttevej 4, 7182 Bredsten, [post@sportsfiskerforbundet.dk](mailto:post@sportsfiskerforbundet.dk)

Dansk Ornitologisk Forening, Vesterbrogade 140, 1620 København V, [natur@dof.dk](mailto:natur@dof.dk)

Friluftsrådet, v. John Knudsen, [storstroem@friluftsraadet.dk](mailto:storstroem@friluftsraadet.dk)

DOF Storstrøm v/Michael Thelander, [vordingborg@dof.dk](mailto:vordingborg@dof.dk)

### Naboer (matrikulære)

Ejere af Trudshøjvej 15, 4760 Vordingborg

Ejere af Ambjergvej 60, 4760 Vordingborg

Ejer af matrikel 32, kallerup By, Udby Vordingborg Spildevand

Ejere og lejere af Københavnsvej 526, 4760 Vordingborg

Ejere af Skallerupgade 3, 4760 Vordingborg

Lundby lokalråd [Ibsvej43@gmail.com](mailto:Ibsvej43@gmail.com)

### Lovgrundlag

Ansøgningen er behandlet i henhold til reglerne i husdyrloven. Ansøgningen er tillige vurderet i forhold til habitatdirektivet.

* Bekendtgørelse om udpegning og administration af internationale naturbeskyttelsesområder samt beskyttelse af visse arter Nr. 1240 af 24. oktober 2018 (Habitatbekendtgørelsen)
* Bekendtgørelse om erhvervsmæssigt dyrehold, husdyrgødning, ensilage m.v. Nr. 1076 af 28. august 2018 (Husdyrgødningsbekendtgørelsen)
* Lov om husdyrbrug og anvendelse af gødning m.v. nr. 1572 af 20. december 2006 med seneste ændringer i lovbekendtgørelse(LBK) nr. 1020 af 6. juli 2018(Husdyrbrugloven)
* Bekendtgørelse om godkendelse og tilladelse m.v. af husdyrbrug Nr. 1021 af 6. juli 2018 (Husdyrgodkendelsesbekendtgørelsen)
* Bekendtgørelse nr. 1723 af 17.december 2017 om forebyggelse og bekæmpelse af rotter (Rottebekendtgørelsen)

### Klagevejledning og offentliggørelse

Du og andre med væsentlig interesse i sagen kan klage over afgørelsen til Miljø- og Fødevareklagenævnet. Klager indsendes på Klageportalen, der kan findes på [www.borger.dk](http://www.borger.dk) og [www.virk.dk](http://www.virk.dk). Privatpersoner skal betale et gebyr på 900 kr. mens virksomheder, organisationer og foreninger skal betale et gebyr på 1.800 kr. Gebyret skal betales med betalingskort i Klageportalen.

Hvis du har spørgsmål til systemet, eller oplever fejl i systemet kan Miljø- og Fødevareklagenævnets supportfunktion kontaktes på [nmkn@naevneneshus.dk](mailto:nmkn@naevneneshus.dk) eller på telefon 72 40 56 00.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge

Klageportalen, skal der sendes en begrundet anmodning til kommunen. Kommunen videresender anmodningen til Miljø- og Fødevarenævnet, der træffer afgørelse om anmodningen kan imødekommes.

Klagefristen er 4 uger efter offentliggørelse af afgørelsen, det vil sige, at klagen skal være indtastet og gebyret til Klageportalen betalt inden d. 1. januar 2019.

### Civilt søgsmål

Hvis afgørelsen ønskes prøvet ved domstolene, skal søgsmål jf. husdyrlovens § 90 være anlagt senest 6 måneder efter, afgørelsen er meddelt. Det vil sige senest d. 3. juni 2019.

### Hvad skal der videre ske

Hvis der indkommer klager inden for klagefristen, vil ansøger og konsulent blive orienteret om det. Hvis der ikke indkommer klager over afgørelsen, afsluttes sagen uden yderligere kommunikation.

### Klageberettiget

Klageberettiget er ansøger, diverse organisationer samt enhver, som har væsentlig individuel interesse i sagen. Se evt. husdyrloven.

### Udnyttelse af tilladelsen på trods af klage

Afgørelsen vil kunne udnyttes i den tid Miljø og Fødevareklagenævnet behandler en eventuel klage, medmindre Nævnet bestemmer andet. Hvis afgørelsen udnyttes inden klagefristens udløb, eller mens en eventuel klage behandles af Miljø- og Fødevareklagenævnet, sker det på ansøgers egen regning og risiko.

Med venlig hilsen

Julie Birk Christiansen

**Vilkår**

1. Ejendommen skal indrettes og drives i overensstemmelse med de oplysninger, der fremgår af 2. version af ansøgningsskema 205342. Desuden med de ændringer, der fremgår af godkendelsens vilkår.

# Husdyrbrugets beliggenhed og planmæssige forhold

## Generelle afstandskrav

Tabel 1 - afstandskrav

|  |  |
| --- | --- |
| **Afstand til** | **Afstand** |
| Ikke almene vandforsyningsanlæg (25 m) | >100 m |
| Almene vandforsyningsanlæg (50 m) | > 200 m |
| Vandløb (herunder dræn) og søer (15 m) | ~ 40 m |
| Offentlig vej og privat fællesvej (15 m) | ~ 85 m |
| Levnedsmiddelvirksomhed (25 m) | > 1 km |
| Beboelse på samme ejendom (15 m) | ~ 25 m |
| Naboskel (30 m) | ~ 15 m |
| Nabobeboelse (50 m) | ~ 145 m |
| Eksisterende og fremtidig byzone | ~ 2 km |
| Sommerhusområde | ~ 8 km |
| Områder, der i lokalplan er udlagt til boligformål, blandet bolig og erhverv eller samlet bebyggelse | ~ 1,5 km |

*Kilde: Arealinfo.dk*

**4.1.2 Dispensation til afstandskrav i husdyrgodkendelsesbekendtgørelsens § 8 7) afstandskrav til skel**

Ansøger har i ansøgningen ansøgt om dispensation for afstandskrav til skel til matrikel 7 g. Da der i ansøgningen ikke ny opføres og der er tale om en ældre lovlig eksisterende staldbygning og at nabomatriklen er ubebygget har kommunen vurderet at en særskilt nabohøring af dispensationen til ejer af matrikel 7g Skallerup By, Udby ikke er nødvendig da afgørelsen om tilladelse efter 16b kommer i høring til denne sammen med de øvrige naboer.

Der afgøres hermed dispensation til afstandskrav til husdyrgodkendelsesbekendtgørelsens § 8 7) og tillades en afstand til naboskellet fra staldbygningen på 14 meter.

## Landskabelige hensyn

**Beskrivelse af anlæg i forhold til landskab**

Der er tale om en eksisterende ejendom med fasanhold. Bygning 1 er en ældre bygning, en tidligere minkhal og bygning 2 er nyopført i 2017 som åben lade. Der skal for bygning 2 indsendes revideret ansøgning om anvendelsesændring fra åben lade til delvis lukket stald til dyrehold. Udover bygningerne, er der tilhørende volierer, som sidestilles med folde og nedtages efter endt produktion. Bygningerne ligger i tilknytning til hinanden og ejendommen optræder samlet i landskabet med afskærmende beplantning rundt om. Der er små "støjvolde" på hhv. den sydlige og vestlige side, mens der er levende hegn hele vejen rundt som dækker for indsyn. Voldene er ca. 1,5 m. høje.

**Kommunens vurdering**

Det vurderes at ejendommen ligger vel indpasset i landskabet. Da der ikke opføres ny bebyggelse og kun sker en ændret anvendelse af bygninger kan der ikke stilles landskabelige vilkår.

# Husdyrhold og staldindretning

I dette afsnit beskrives husdyrholdet og staldene. Desuden gives en beskrivelse af staldindretningen på husdyrbruget og husdyrbrugets samlede anlæg.

## Husdyrbrugets anlæg

**Dyretype og staldsystem**

Fasaner fremgår ikke af Husdyrgodkendelse.dk, derfor er der valgt den dyretype og staldsystem som minder mest om, Flexgruppen slagtekyllinger, som dækker over konventionelle slagtekyllinger og økologiske kyllinger. Denne praksis er også tidligere anvendt ved lignende tilladelser til fasankyllinger, hvor tilladelser blev givet i dyreenheder. Der er samen med fasankyllingerne hønse kyllinger som ’tanter’ og disse omfattes også af flexgruppen.

Flexgrupper kan i teorien ikke anvendes for nudrift, men fordi kommunen sammen med ansøger har vurderet, at det er denne gruppe som dækker bredest svarende til den praktiske produktion er flexgruppen slagtekyllinger også anvendt i nudrift og 8-års driften. Eftersom der er tale om den samme type dyr i nudrift og ansøgt drift, skal dyretypen også være ens.

Stalden er gulvdriftssystem med fast gulv hvor der bliver lagt et meget tykt lag halm ud som løbende suppleres. I stalden kan der frit etableres varmelamper, skjul osv.

Driften sker efter bekendtgørelsen om vildtopdræt og er godkendt hvert år af fødevarestyrelsen som besigtiger hhv. rugeri og arealerne til opdræt. Der er lidt for korte løbegårde på den store lade på østsiden, men efter aftale med dyrlægen fra fødevarestyrelsen, flyttes en del af fuglene så de overholder arealkravene.

Voliererne står samme sted hvert år, da det er i sammenhæng med bygningerne, hvorfra der er en lem ud til volieren som også kan lukkes om natten. Dyretrykket vil derfor være størst i bygningerne.

Efter endt drift i august bliver voliererne taget ned og arealerne tilsået med korn og græs, som er bunddække ved opstart af produktionen i maj. Voilerne og det udgående opholdsareal skal ikke medregnes i produktionsareal, da det har plantedække.

**Årstidsvariation**

Husdyrgodkendelse.dk regner med, at der sker en lugt- og ammoniakemission fra produktionsarealet 365 dage om året. Det er ikke tilfældet her, hvor æggene ruges ud og afsættes efter ca. 6 uger i perioden fra maj til august. Det vil sige, at der er kun produktion på ejendommen i 4 måneder om året. I Husdyrgodkendelse.dk er der mulighed for at angive antal måneder på græs, svarende til at dyrene ikke opholder sig på produktionsarealet. Hvis der vælges mere end 5 måneder ”på græs” udgår lugtberegningen, så derfor er her kun angivet 1 måned på græs, som skal forstås som om, at dyrene ikke er på ejendommen 1 ud af de 5 sommermåneder. I forhold til ammoniakemissionsberegningen kunne der godt have stået 8 måneder på græs, men for ikke at lave for mange scenarier er der kun angivet 1 måned i ansøgningen.

Angivelsen af måneder på græs skal ikke forveksles med at fasanerne har udgang til voliere, hvilket de har hele tiden mens der produceres.

Tabel 3 – Stalde og areal

|  |  |  |
| --- | --- | --- |
| **Stald** | **M2 bruttoareal** | **M2 produktionsareal** |
| Bygning 1 | 1107 | 836 |
| Bygning 2 | 294 | 196 |

**Vurdering**

Det samlede bruttoareal af bygningerne er på 1401 m2, hvoraf 1032 m2 er produktionsareal, fordelingen som i aktuel drift ses i bilag 2. Da beregninger for ammoniakfordampning og lugt tager udgangspunkt i produktionsarealet samt stald- og dyretype stilles der vilkår ud fra dette.

**Vilkår**

1. Produktionsarealet (nyttearealet) må samlet set max. Udgøre 1032 m2 og arealet skal være fordelt som det fremgår af bilag 2.
2. Der må ikke uden fornyet ansøgning skiftes staldsystem i staldene.
3. Hvis der skiftes til andre dyretyper end fasaner i flexgruppen skal tilsynsmyndigheden informeres om dette.

## Gødningsopbevaring

Der anvendes dybstrøelse i bunden af hønsestalden. Dybstrøelsen fjernes når sæsonen er afsluttet i august og alt dybstrøelse bliver kørt ud af maskinstation, som henter og spreder det på egen mark. Ved behov opbevares der dybstrøelse i markstak.

Der produceres samlet set meget lidt gødning i den sæsonmæssige produktion

**Vurdering**

Det vurderes ikke nødvendigt at opstille vilkår for opbevaring af dybstrøelsen i markstak, da det fremgår detaljeret i Husdyrgødningsbekendtgørelsen, hvordan det skal håndteres.

## Ventilation

Der er tale om naturligt ventilerede stalde.

**Vurdering**

Det vurderes ikke nødvendigt at stille vilkår til ventilation.

# Forbrug

## Energi, vand og dieselforbrug

**Vurdering**

Det nuværende forbrug af såvel el og vand ændres ikke ved godkendelse efter husdyrloven. Det er Vordingborg Kommunes vurdering, at den økonomiske besparelse, der vil være ved at være opmærksom på energi, vand og dieselforbrug, vil være tilstrækkelig til, at forbruget på ejendommen ikke er større end nødvendigt. Ansøger opgør årligt forbruget, og der holdes løbende øje med lækager mv. Der stilles derfor ingen vilkår i relation til ejendommens forbrug.

## Restvand/ Spildevand

**Vurdering**

## Kommunen vurderer at den samlede håndtering af spildevand, herunder regnvand sker på forsvarlig vis, da det også er beskrevet i byggetilladelsen for bygning 2. Det vurderes ikke nødvendigt at stille yderligere vilkår mht. spildevand.

## Affald og kemikalier

**Vurdering**

Det vurderes ikke nødvendigt at opstille vilkår for opbevaring af diesel, smøreolie og spildolie samt bortskaffelse af kemikalier, da det fremgår detaljeret i anden lovgivning, hvordan det skal håndteres. Affald skal generelt bortskaffes efter Vordingborg Kommunes regulativer for de enkelte typer af affald og fremgår tilstrækkeligt af lovgivningen.

## 6.4 Foder og vanding

Der fodres med færdigkøbt fasanfoder i pilleform samt korn. De første to uger mens fasankyllingerne er små, har de adgang til foder i plastfoderbakker og små åbne vandautomater.

De efterfølgende 4 uger inden kyllingerne sælges ved 6 ugers alderen tildeles de foder via plast foderautomater, hvor foderet forbliver i automaterne ind til udfordring.

For at vandet ikke kan forurenes i forbindelse med at kyllingerne drikker tildeles de vand via drikkenipler. Drikkenipler har næsten intet spild set i forhold til drikkekopper med åbent vandspejl, hvor kyllingerne hurtigt ville tage bad. Fodring og vanding foregår under tag.

Foder opbevares primært i stålsilo eller i plasttønder med låg beregnet til foderopbevaring. Men der modtages også ugentligt paller med foder opbevaret i plastsække. Sækkevarer forefindes på ejendommen i en begrænset periode. Kun tørt korn opbevares i lukkede tønder vinteren over

**Vurdering**

Det er Vordingborg Kommunes vurdering at opbevaring af foder sker efter reglerne. Vordingborg Kommune vurderer ikke det er nødvendigt at skærpe kravene til opbevaring af foder og der stilles derfor ikke vilkår om dette.

# Forurening og gener fra husdyrbruget

I dette afsnit gennemgås de faktorer, der kan give forurening og gener fra husdyrbruget.

## Lugt

Beregning af lugtemissionen fra husdyrbrugets anlæg beregnes i lugtenheder. Beregningen baseres på husdyrtype, produktionsareal og staldsystem. Geneafstandene beregnes ud fra anlæggets lugtenheder. Beregningen foregår dels ved hjælp af FMK-vejledningen og dels den nye lugtvejledning. Beregningen sker i det digitale ansøgningssystem.

Nedenstående tabel viser lugtberegningen foretaget i det digitale ansøgningssystem. Beregningen er foretaget ud fra det valgte staldsystem, dyretypen og størrelsen på stalde. Beregningen tager udgangspunkt i at staldene er fuldt belagt inden for dyrevelfærdsreglerne altså worst case.

Tabel 12 – lugtgeneafstanden ingen kumulation fra øvrig husdyrbrug

|  |  |  |  |
| --- | --- | --- | --- |
| **Bebyggelse** | **Lugt model** | **Geneafstand i m** | **Reel afstand som gennemsnit fra staldenes centrum (m)** |
| Enkelt bolig Skallerupvej 3 nabo | Ny | 91 | 173,3 |
| Samlet bebyggelse Spangsvej 178 | Ny | 149,9 | 1036,8 |
| Byzone, Ørslev by | FMK | 222,6 | 2063,9 |
| Lokalplan Rekreativtområde i landzone | Ny | 149,9 | 1448,9 |

**Vurdering**

Af beregningerne i husdyrgodkendelse.dk fremgår det, at den reelle afstand til nærmeste nabo, samlet bebyggelse og byzone er væsentlig længere end den beregnede lugtgeneafstande. Dermed overholdes kravene til lugt for alle 3 områdetyper både før og efter udvidelse.

Lugtkonsekvensområdet er på 264 m. Et lugtkonsekvensområde er det område, hvor det kan forventes, at man lejlighedsvis kan lugte fasanholdet. Dog ikke i et sådan omfang, at der efter lovgivningens retningslinjer er tale om en gene.

Det vurderes, at der på baggrund af at lugtgenekriterierne for alle områdetyperne er overholdt ikke vil være væsentlig påvirkning af naboer og omkringboende. Der er kun en enkelt boliger indenfor lugtkonsekvensområdet den nærmeste nabo i nr. 3. Altså det område, hvor man lejlighedsvis kan lugte fasanholdet. Efter husdyrloven kan man imidlertid ikke pålægge et landbrug lugtreducerende tiltag hvis lugtgeneafstanden er overholdt.

For ikke at skabe grobund for mere lugt end forudsat i beregningerne stilles der vilkår til en god staldhygiejne.

**Vilkår**

1. Der skal til stadighed tilstræbes en god staldhygiejne, herunder skal det sikres at stalde og voliere o.l. holdes tørre, samt at fodringsanlæg holdes rene.
2. Det skal til stadighed tilstræbes, at udendørsarealer samt opbevaringsanlæg til foder er ryddelige og renholdte.

## Støj

Ejendommens beliggenhed og afskærmende beplantning gør, at naboerne ikke generes yderligere af støj selvom produktionsarealet udvides. Dernæst er det kun 4 måneder om året, at der er fasanhold på ejendommen.

Der kan forekomme lidt støj fra staldene fra dyrene og fra aktiviteten på ejendommen. Der anvendes En motoriseret plænetraktor og en alm. traktor benyttes lejlighedsvis til transport af grønt og foder til kyllingerne. Der laves ikke særlige tiltag mod støj, da der ikke er nogle særlige støjkilder på ejendommen udover hvad man kan forvente fra en produktion som denne.

Støj udenfor normal arbejdstid må påregnes i landbrugets højsæson.

Tabel nr. 13 - støjkilder

|  |  |
| --- | --- |
| **Støjkilde** | **Tidsinterval samt hyppighed** |
| Levering af råvarer (Levering med lastbil) | Foder og løsvarer leveres ugentligt i de fire måneders produktionsperiode. |
| Udbringning af husdyrgødning | I sæsonen |
| Modtagelse/afhentning af dyr | Der vil ikke være støj forbundet med modtagelsen eller afhentningen af dyr fra ejendommen. Oftest i dagtimerne. Døde dyr håndteres efter gældende regler. |

**Vurdering**

Ud over vilkår om maksimal støj fra ejendommen og måling af denne jf. Miljøstyrelsens på det givne tidspunkt gældende vejledning om ekstern støj fra landbrugsdrift, samt vilkår om dokumentation for overholdelse af disse grænseværdier, finder Vordingborg Kommune ikke behov for andre vilkår i relation til støj. Det skal bemærkes, at kørsel med landbrugsmaskiner i dagtimerne samt markarbejde i landbrugets højsæsoner ikke er omfattet af Miljøstyrelsens vejledende støjgrænser.

**Vilkår**

1. Driften af ejendommen må ikke give anledning til støj for naboerne, der overstiger de på enhver tid vejledende grænseværdier i Miljøstyrelsens vejledning om ekstern støj fra landbrug.
2. Såfremt Vordingborg Kommune ved en orienterende støjmåling vurderer, at Miljøstyrelsens vejledende støjgrænser er overskredet, skal der gennemføres en støjkortlægning af et autoriseret firma efter Miljøstyrelsens retningslinjer. Støjkortlægningen skal bekostes af ejendommens ejer eller driftsherre og skal undtagen opfølgende målinger maksimalt ske 1 gang årligt.
3. Er den vejledende støjgrænse overskredet, skal der ske afhjælpende foranstaltninger, og en ny støjkortlægning skal dokumenterer, at støjgrænsen efterfølgende er overholdt
4. Defekte eller støjende anlæg, pumper, kompressorer, alarmer eller lign. skal straks ud bedres, udskiftes eller tages ud af drift.

## Transport

Langt de fleste transporter sker inden for normalarbejdstid. Til og frakørselsforhold på ejendommen er uændret. Transport af foder og husdyrgødning vil ske i landbrugets højsæsoner og kan derfor ske døgnet rundt på de tidspunkter. Da der ikke sker en øgning i transporterne og der primært køres på hovedveje vurderes det ikke nødvendigt at stille vilkår til transport.

## Lys

Der benyttes ikke udendørslys i forbindelse med produktionen. I staldene benyttes almindelige elspare pærer i forbindelse med opstart af et hold fasankyllinger som benyttes i ca. 1 - 2 uger. Derpå følger kyllingerne den alm. dagslysrytme for at tilvende dem naturen. Udenfor bygningerne vil der være almindelig orienteringsbelysning.

**Vurdering**

Lys indendørs forventes ikke at kunne genere naboer mfl. udendørs lys vurderes heller ikke nødvendig at regulere da ejendommens anlæg ligger omgivet af beplantning og volde. Det vurderes på baggrund af ovenstående ikke nødvendigt at foretage yderligere regulering af belysning.

## Skadedyr

Tabel 15 - skadedyr

|  |  |
| --- | --- |
| **Generel bekæmpelse af skadedyr** | Af hensyn til sundheden er det vigtigt, at skadedyr bekæmpes. Der vil blive foretaget den nødvendige bekæmpelse af skadedyr på ejendommen. |
| **Bekæmpelse af fluer** | Fasaner spiser fluer og fluelarver, så der er ingen fluer i stalden. |
| **Bekæmpelse af rotter** | Forebyggelse og bekæmpelse af rotter sker i dialog med Vordingborg Kommunes rottebekæmper. Dermed i overensstemmelse med gældende retningslinjer. |

Regelmæssig rengøring af stalde og opbevaringsanlæg til foder vil være med til at begrænse gener fra skadedyr. Foder opbevares i tætte beholdere, hvor det ikke er muligt for skadedyr at komme ind. Bekæmpelse af rotter foregår i dialog med Vordingborg kommunes rottebekæmper. Fluer i staldene begrænses som beskrevet af at fasanerne spiser larverne.

Efter den seneste rottebekendtgørelse[[1]](#footnote-1) kan en virksomhedsejer opnå autorisation (R2-autorisation) til at bekæmpe rotter på egen ejendom.

**Vurdering**

Det vurderes, at der gøres en indsats for at undgå skadedyr som fluer og rotter, da der holdes rent og ryddeligt. For at sikre, at der til stadighed sker rotte- og fluebekæmpelse stilles der vilkår om det.

**Vilkår**

1. Der skal til stadighed ske forebyggende rottebekæmpelse efter anvisninger og dialog med Kommunens rottebekæmper.
2. Der skal på ejendommen foretages en effektiv flue- og skadedyrsbekæmpelse, som minimum i overensstemmelse med de til enhver tid nyeste retningslinjer fra Agro, Institut for Agroøkologi Århus Universitet.

## Støv

Problemer med støv kan hovedsageligt opstå ved håndtering af korn og foder.

**Vurdering**

Da støvende aktiviteter primært sker indendørs, vurderer vi ikke, at der er støvkilder, der kan genere de omkringboende. Afstanden til nærmeste nabo vurderes også til at være tilstrækkelig til ikke at give støvgener. Støv i forbindelse med markarbejde i høst kan ikke reguleres i en miljøgodkendelse. Der stilles på baggrund af ovenstående ikke vilkår omkring støv.

# Ammoniak og BAT og natur

Husdyrbrugets tab af ammoniak til omgivelserne beregnes som summen af emissionen fra stalde mv. Beregningen af emissionen baseres på oplysninger om husdyrholdet og staldanlæg.

## BAT emissionskrav for ammoniak fra stalde

Der er i husdyrgodkendelse.dk foretaget en BAT beregning af ammoniaktab fra anlægget er på 700 KgN/år hermed er husdyrholdets ammoniakemission under 750 KgN/år og derfor ikke omfattet af krav om BAT

## påvirkning af natur fra anlægget

Ammoniakemissionen er reelt mindre, fordi der kun er produktion på ejendommen i 4 måneder og ammoniakberegningerne er baseret på 11 måneders produktion, når der er angivet 1 måned ”på græs”.

Nærmeste kategori 1 natur er Natura 2000 området Lekkende dyrehave som ligger 2,3 km fra væk fra ejendommen. Afstanden til nærmeste kategori 2 område (et overdrev) ligger 5,1 km væk. Der er en skov 434 m nord fra ejendommen og 4 moser mellem 579-988 m for ejendommen.

Tabel 17 Oversigt over naturpunkter og ammoniakdeposition i kg NH3-N/år

|  |  |  |  |  |  |  |
| --- | --- | --- | --- | --- | --- | --- |
| **Område** | **Kategori** | **Afstand m** | **Ruhed** | **Ammoniak mer­deposition nudrift** | **Ammoniak mer­deposition**  **8 års drift** | **Ammoniak total**  **deposition** |
| Natura 2000  Habitatnaturområde  Lekkende dyrehave | 1 | 2362 | S | 0 | 0 | 0 |
| Overdrev over 2,5 ha | 2 | 5127 | Bn | 0 | 0 | 0 |
| Mose (nord) | 3 | 598 | S | 0 | 0 | 0,1 |
| Mose (nordøst) | 3 | 988 | S | 0 | 0 | 0,1 |
| Mose (syd) | 3 | 579 | S | 0 | 0 | 0,1 |
| Mose (Sydvest) | 3 | 873 | S | 0 | 0 | 0 |
| Potentielt ammoniakfølsom skov | 3 | 434 | S | 0 | 0 | 0,1 |

Den totale ammoniak merdeposition kommer kun op på 0,1 for 4 kategori 3-naturområder ellers er det 0 for kategori 1 og 2. Der kan aldrig stilles skærpede krav til ammoniak fra stalde og lagre, hvis merdepositionen på et område omfattet af kategori 3 er mindre end 1,0 kg N/år.

**Vurdering**

Det er Vordingborg Kommunes vurdering, at tålegrænserne for de beskyttede naturtyper ikke vil blive overskredet pga. besætningsudvidelsen. Der er ingen nærliggende Natura 2000 områder eller viden om bilag IV arter. Der vil derfor ikke ske skade på Natura 2000 områder eller ske en negativ påvirkning af bilag IV arter.

Der stilles på den baggrund ikke vilkår i forhold til naturbeskyttelsen i området.

# Husdyrbrugets ophør

I forbindelse med et eventuelt ophør af husdyrproduktionen skal stalde tømmes og rengøres, samt husdyrgødning skal udbringes. Et evt. ophør med dyrehold skal meddeles Vordingborg Kommune.

1. Husdyrbrugets ophør skal meddeles Vordingborg Kommune senest 3 måneder efter sidste produktionsdyr væk fra bedriften. Desuden skal følgende foretages:


1. Alle staldafsnit skal tømmes for husdyrgødning. Gødningen skal bortskaffes efter reglerne om udbringning af husdyrgødning.
2. Olietanke relateret til produktionen skal tømmes.
3. Rester af kemikalier, spildolie, andet olieaffald, medicinaffald mv. relateret til dyreholdet skal fjernes efter gældende regler.

# Bilag 1 – Vilkårsliste

1. Ejendommen skal indrettes og drives i overensstemmelse med de oplysninger, der fremgår af den seneste version af ansøgningsskema 205342. Desuden med de ændringer, der fremgår af godkendelsens vilkår.
2. Produktionsarealet (nyttearealet) må samlet set max. Udgøre 1032 m2 og arealet skal være fordelt som det fremgår af bilag 2.
3. Der må ikke uden fornyet ansøgning skiftes staldsystem i staldene.
4. Hvis der skiftes til andre dyretyper end fasaner i flexgruppen skal tilsynsmyndigheden informeres om dette.
5. Der skal til stadighed tilstræbes en god staldhygiejne, herunder skal det sikres at stalde og voliere o.l. holdes tørre, samt at fodringsanlæg holdes rene.
6. Det skal til stadighed tilstræbes, at udendørsarealer samt opbevaringsanlæg til foder er ryddelige og renholdte.
7. Driften af ejendommen må ikke give anledning til støj for naboerne, der overstiger de på enhver tid vejledende grænseværdier i Miljøstyrelsens vejledning om ekstern støj fra landbrug.
8. Såfremt Vordingborg Kommune ved en orienterende støjmåling vurderer, at Miljøstyrelsens vejledende støjgrænser er overskredet, skal der gennemføres en støjkortlægning af et autoriseret firma efter Miljøstyrelsens retningslinjer. Støjkortlægningen skal bekostes af ejendommens ejer eller driftsherre og skal undtagen opfølgende målinger maksimalt ske 1 gang årligt.
9. Er den vejledende støjgrænse overskredet, skal der ske afhjælpende foranstaltninger, og en ny støjkortlægning skal dokumenterer, at støjgrænsen efterfølgende er overholdt
10. Defekte eller støjende anlæg, pumper, kompressorer, alarmer eller lign. skal straks ud bedres, udskiftes eller tages ud af drift.
11. Der skal til stadighed ske forebyggende rottebekæmpelse efter anvisninger og dialog med Kommunens rottebekæmper.

1. Der skal på ejendommen foretages en effektiv flue- og skadedyrsbekæmpelse, som minimum i overensstemmelse med de til enhver tid nyeste retningslinjer fra Agro, Institut for Agroøkologi Århus Universitet.
2. Husdyrbrugets ophør skal meddeles Vordingborg Kommune senest 3 måneder efter sidste produktionsdyr væk fra bedriften. Desuden skal følgende foretages:
3. Alle staldafsnit skal tømmes for husdyrgødning. Gødningen skal bortskaffes efter reglerne om udbringning af husdyrgødning.
4. Olietanke relateret til produktionen skal tømmes.
5. Rester af kemikalier, spildolie, andet olieaffald, medicinaffald mv. relateret til dyreholdet skal fjernes efter gældende regler.

# Bilag 2 – Situationsplan over ejendommen

*Oversigtskort over ejendommens produktionsarealer gammel avlsbygning er bygning 1 og ny avlsbygning er bygning 2*

1. § 25 til og med § 27 i Rottebekendtgørelsen [↑](#footnote-ref-1)